अविरल वर्षासँगै राप्ती नदीमा आएको बाढीले तटिय क्षेत्रका बस्तीहरु डुवानमा परेको छ । बाढीले राप्तीसोनारी गाउँपालिका-४ लालपुर गाउँका घर भत्काउँदा तीन बालिकाको मृत्यु भएको छ ।
जल तथा मौसम विज्ञान विभागले राप्ती नदीमा अहिलेसम्मकै ठूलो बाढी आउन सक्ने बताएको छ ।साथै तटीय क्षेत्रका बस्तीमा रहेका मानिसहरुलाई सुरक्षित स्थानमा सार्थ आग्रह गरेको छ ।
अविरल वर्षाले कमीलाल थारुको घरभित्र पानी पसेर घर भत्किँदा तीन छोरीको मृत्यु भएको र आमा बेपत्ता भएको प्रहरी उपरीक्षक टेकबहादुर तामाङले बताए ।
अहिले भोजभगवानपुर, मटहिया, गंगापुर गाउँका मानिसहरुलाई हेलिकोप्टरबाट उद्दार गरिएको छ । उनीहरुलाई नरैनापुरको सुरक्षित स्थानमा लागेको छ ।
शुक्रबार राति १ बजेदेखि परेको वर्षाले राप्तीसोनारी गाउँपालिकाका बैजापुर, बिनौना र फत्तेपुर गाउँ तथा डुडुवा गाउँपालिकाका होलिया, बेतहानी, वनकटी र कम्दी गाउँ डुबानमा परेका छन् ।
कोहलपुर नगरपालिकाका केही गाउँ डुबानमा परेका छन् । अहिले राप्ती नदीको सतह बढ्दै गएपछि गाउँमा बाढी पस्ने जोखिम बढेको छ । घरभित्र पानी पसेपछि मानिसहरु छत तथा अग्लो स्थानमा बसेर सहयोग मागिरहेका छन् ।
स्थानीय प्रशासनले बाढी प्रभावित क्षेत्रमा गए रातिदेखि नै नेपाल प्रहरी, सशस्त्र प्रहरी र नेपाली सेना परिचालन गरेको निमित्त प्रजिअ कृष्ण खड्काले बताए ।
नेकपा माओवादी केन्द्रकी नेतृ वीना मगरलाई मन्त्री बनेकी छन्। उनी केपी ओली नेतृत्वको मन्त्रिपरिषद्को कान्छी सदस्य हुन्। ३४ वर्षीया विना सम्भवत नेपालकै कान्छी महिला मन्त्री हुन्।
२०४० साल मंसिर २२ गते कन्चनपुरमा जन्मिएकी वीना पुर्नवास जनता माध्यमिक विद्यालयमा पढ्दादेखि नै सक्रिय राजनीतिमा लागेकी थिइन्।
प्रदर्शनीमार्गको रत्नराज्यलक्ष्मी क्याम्पस पढ्दै गर्दा विद्यार्थी राजनीतिमा लागिन्। अखिल क्रान्तिकारीको काठमाडौंको जिल्ला अध्यक्ष भएपछि उनी तत्कालीन नेकपा माओवादीको पूर्णकालीन सदस्य बनिन्।
२०६० सालमा राजधानीको महारगञ्जमा रहेको भैरवनाथ गणले १ सय ३७ जनालाई नियन्त्रणमा लिएको थियो। नियन्त्रणमा लिइएका मध्ये ४९ जना अझै बेपत्ता छन्।
राष्ट्रसंघीय निकाय युएनओएचसिआरको रिपोर्टअनुसार भैरवनाथ गणमा बन्दी बनाइएका केहीको सेनाको यातानाकै कारण मृत्यु भएको थियो। माओवादी युद्धका बन्दीहरुलाई गणमा चरम यातना दिइएको थियो। हातको नङमा पिन ठोकिएको थियो र उनीहरुलाई आँखामा पट्टी बाँधेर यातना दिइएको थियो।
२०६९ सालमा वीनाले माओवादी केन्द्रका अध्यक्ष पुष्पकमल दाहालपुत्र प्रकाशसँग उनले प्रेम विवाह गरिन्। सगरमाथा आरोहणका क्रममा उनीहरू प्रेम भएको थियो।
प्रकाश दाहालसँगको प्रेम विवाहअघि वीनाले सुर्खेतका शंकर अधिकारीसँग विवाह गरेकी थिइन्। उनीहरुको सम्बन्धविच्छेद भएको थियो।
विवाहपछि नेकपा माओवादी केन्द्रले वीना र प्रकाशलाई सांस्कृतिक विचलनको आरोपमा ६ महिना कारबाही गरेको थियो। केही समय वीना र प्रकाश भारतमा बसेका थिए।
प्रकाशको निधनपछि बीना अहिले अध्यक्ष प्रचण्डसँगै खुमलटार निवासमा बस्ने गरेकी छिन्। उनी संविधानसभाको दोश्रो निर्वाचनमा कञ्चनपुर १ बाट उम्मेद्वार बने पनि पराजित भइन्।
माओवादी केन्द्रका नेता हिमाल शर्मा वीनालाई राजनीतिक सिद्धान्तमा अडिग नेताको रूपमा चिन्छन्। ‘भैरवनाथ गणमा रहँदा समेत उहाँले सिद्धान्त छाड्नु भएन’, शर्मा भन्छन्, ‘सक्रिय राजनीतिक रुचाउनुहुन्छ।‘